
Az arktiszi jég olvadásával járó nemzeközi konfliktusok a kőolajkitermelés tekintetében

A dolgozat célja az Arktisz körül az elmúlt évtizedek során kialakult helyzet tisztázása. A térség sokáig feledésbe merült, ám az 1950-es években fény derült arra, hogy óriási kőolaj-és fölgáz készleteket rejt. A kitermelési jogokért folytatott harc már ekkor megkezdődött az ún. „Arktiszi ötök” között, amely az Arktisszal közvetlenül határos öt államot, Kanadát, Oroszországot, az Egyesült Államokat, Dániát illetve Norvégiát jelenti. A klímaváltozás hatására az elmúlt évtizedek során a jég olvadni kezdett az Arktiszon és a mélyben húzódó nyersanyagok még könnyebben kiaknázhatóvá váltak. A nemzetközi jog viszont nem rendezi pontosan, hogy kihez is tartoznak ezeket a területek. A felmelegedés egy további problémát is okozott. A kőolaj-és földgázkészletek feltárása illetve szállítása hatalmas károkat okozna ezen a rendkívül érzékeny területen. Ilyen alacsony hőmérsékleten, a kőolaj szárazföldön sem párolog el, így egy esetleges kőolajszennyezés végzetes lenne az ökoszisztémára nézve. A továbbiakban ezekről a problémákról szeretnék részletesebb képet adni.



